සීමාසහිත පිළියන්දල බෝකුන්දර විවිධ සේවා සමූපකාර සමිතිය බෝකුන්දර පිහිටි එම සමූපකාර භූමියේ ඉදිකර තිබූ මිරිස් ඇඹරුම්හල මේ වනවිට එම ස්ථානයෙන් ඉවත් කර ඇත.මේ නිසා බෝකුන්දර තුන්බෝවිල ජාලියගොඩ නිවන්තිඩිය මකුළුදූව, දුලම්මහර කාලියම්මහර දහය කණුව කටුවාවල වේරහැර ආදි ප්‍රදේශ රැසක පාරිභෝගික ජනතාව දැඩි අසීරුවට පත්ව සිටිති.බෝකුන්දර ආර්ථික මධ්‍යස්ථානය ඉදිකිරීම සඳහා මේ මිරිස් ඇඹරුම්හල ඉවත් කිරීමට සිදු වූ බව සමූපකාර බලධාරිහු පවසති.මිරිස් ඇඹරුම්හල නැවත ඉදිකරන බව කියා මාස ගණනාවක් ගතවී ඇතැත් එය මෙතෙක් ඉටු නොවූ බවත් එහි තිබූ ගලවා ඉවත් කරන ලද යන්ත්‍ර සියල්ලද මේ වනවිට දිරාපත් වීමට ඉඩහැර ඇති බවත් ප්‍රදේශවාසීහු පවසති.බෝකුන්දර හා ඒ අවට ප්‍රදේශ රැසක පාරිභෝගික ජනතාවට ඉතා ප්‍රයෝජනවත් වූ එම මිරිස් ඇඹරුම්හල නැවත ඉදිකිරීමට පියවර නොගන්නේ මන්දැයි ඔව්හු අදාළ බලධාරින්ගෙන් විමසති.